Visit Site
Recommended byColombia
తాము మంచి స్నేహితులమని, అంతకు మించి ఏమీ లేదని అనుష్క, ప్రభాస్ ఇప్పటికే స్పష్టం చేశారు. అయితే, అనుష్క చాలా రోజులుగా సినిమాలకు దూరంగా ఉండటం, పుణ్యక్షేత్రాలు దర్శించుకోవడం, తల్లిదండ్రులతో కలిసి ప్రత్యేకంగా పూజలు చేయడం వంటివి చాలా వదంతులకు ఆజ్యం పోశాయి. వారి మధ్య ఉన్నది స్నేహబంధమేనని వారు పదే పదే వెల్లడించినా... అంతకు మించి చాలానే ఉందని, వారి పెళ్లి సంగతిని కావాలనే గోప్యంగా ఉంచుతున్నారంటూ సోషల్ మీడియాలో చర్చ జరుగుతోంది.
అయితే, ఇటీవల అనుష్క ఇటలీ వెళ్లిందని, అక్కడ ‘సాహో’ షూటింగ్‌లో బిజీగా ఉన్న ప్రభాస్‌ను కలిసిందనే మరో వార్త బయటకు వచ్చింది. దీంతో ప్రభాస్-అనుష్కల పెళ్లి మరోసారి నెట్టింట్లో హల్‌చల్ చేస్తోంది. అక్టోబర్ 23న ప్రభాస్ పుట్టిన రోజు పురస్కరించుకుని అభిమానులకు ఆయన గుడ్‌న్యూస్ చెప్పబోతున్నాడని, అందుకే అనుష్క ముందుగానే ఇటలీకి వెళ్లి ఉంటుందని ఊహాగానాలు చక్కర్లు కొడుతున్నాయి. జాతీయ మీడియా సైతం అనుష్క ఇటలీ పర్యాటనపై ఆసక్తి వ్యక్తం చేస్తోంది. ‘బాహుబలి’ జంట ఒక్కటవ్వుతోందని, అక్టోబరు 23న ఇటలీలో వీరి ఎంగేజ్‌మెంట్ ఉంటుందని పేర్కొంది. మరి, ఇందులో వాస్తవం ఏమిటనేది ప్రభాస్, అనుష్కలకే ఎరుక. అప్పటి వరకు ఈ ఊహాగానాలు ఇలా షికారు చేస్తూనే ఉంటాయి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.